Հավելված N 49

Հայաստանի Հանրապետության բնապահպանության և ընդերքի

տեսչական մարմնի ղեկավարի 2021թ. սեպտեմբերի --- -ի

N Կ 5-Լ հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

# **ԲՆԱՊԱՀՊԱՆՈՒԹՅԱՆ և ԸՆԴԵՐՔԻ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ ՌԻՍԿԻ ԳՆԱՀԱՏՄԱՆ ԲԱԺՆԻ ԱՎԱԳ ՄԱՍՆԱԳԵՏ**

|  |
| --- |
| **1․Ընդհանուր դրույթներ** |
| **1.1. Պաշտոնի անվանումը, ծածկագիրը**  Բնապահպանության և ընդերքի տեսչական մարմնի (այսուհետ` Տեսչական մարմին) ռիսկի գնահատման և վերլուծությունների վարչության (այսուհետ՝ Վարչություն) ռիսկի գնահատման բաժնի (այսուհետ՝ Բաժին) ավագ մասնագետ (ծածկագիրը՝ 67-29.5-Մ4-1):  **1.2. Ենթակա և հաշվետու է**  Բաժնի ավագ մասնագետն անմիջական ենթակա և հաշվետու է Բաժնի պետին:  **1.3. Փոխարինող պաշտոնի կամ պաշտոնների անվանումները**  Բաժնի ավագ մասնագետի բացակայության դեպքում նրան փոխարինում է Բաժնի գլխավոր մասնագետը:  **1.4. Աշխատավայրը**  Հայաստան, ք. Երևան, Կենտրոն վարչական շրջան, Կորյուն 15։ |
| **2.Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. մասնակցում է ռիսկի վրա հիմնված ստուգումների մեթոդաբանությամբ բնապահպանության և ընդերքի բնագավառներում տնտեսական գործունեություն իրականացնող տնտեսավարող սուբյեկտների ոլորտային և անհատական ռիսկերի դասակարգման և գնահատման գործընթացին, էլեկտրոնային տեղեկատվական բազաների ձևավորման և վարման աշխատանքների իրականացմանը` ըստ վերահսկողության ոլորտային ուղղությունների, 2. մասնակցում է բնապահպանության և ընդերքի բնագավառներում գործունեություն իրականացնող ֆիզիկական և իրավաբանական անձանց նկատմամբ օրենսդրությամբ նախատեսված դեպքերում և կարգով վերահսկողության (ստուգում, դիտարկում, ուսումնասիրություն) արդյունքների, ինչպես նաև պետական և տեղական ինքնակառավարման կառույցների կողմից ստացված տեղեկատվության (ինչպես նաև անհամապատասխանությունների), տվյալների և հաշվետվությունների հավաքագրման, ըստ ոլորտների էլեկտրոնային տեղեկատվական բազաների ձևավորման և վարման աշխատանքների իրականացմանը, 3. մասնակցում է Տեսչական մարմնի տարածքային բաժինների կողմից հաշվառված և հաշվառման ենթակա բնապահպանության և ընդերքի ոլորտներում գործունեություն իրականացնող տնտեսավարող սուբյեկտների էլեկտրոնային տեղեկատվական բազաների ձևավորման աշխատանքներին` ըստ տնտեսական գործունեության տեսակների դասակարգչի, 4. մասնակցում է բնապահպանության և ընդերքի բնագավառներում գործող տնտեսավարող սուբյեկտների գործունեության արդյունքում շրջակա միջավայրի վրա թողած ազդեցության ռիսկայնության աստիճանի չափանիշների ու խմբերի տվյալների հավաքագրմանը, էլեկտրոնային տեղեկատվական բազաների ձևավորման և վարման, ինչպես նաև այդ տվյալների դասակարգման և գնահատման աշխատանքներին` ըստ դրանց գործունեության արդյունքում շրջակա միջավայրի վրա թողած ազդեցության ռիսկի խմբերի, 5. մասնակցում է բնապահպանության և ընդերքի բնագավառներում գործունեություն իրականացնող տնտեսավարող սուբյեկտների անհատական ռիսկի գնահատման և դասակարգման աշխատանքներին` համաձայն Տեսչական մարմնի կողմից իրականացված ստուգումների արդյունքներով կազմված ստուգաթերթերի, հայտնաբերված թերությունների, աղավաղումների և խախտումների վերացմանն ուղղված հանձնարարականների կատարման վերաբերյալ տեղեկատվության վերլուծության, ինչպես նաև գնահատվող տնտեսավարող սուբյեկտում առկա փաստաթղթերով բնապահպանական հիմնական չափանիշների հիման վրա, 6. մասնակցում է ստուգման փաթեթների թվայնացման աշխատանքներին, 7. մասնակցում է օրենքին համապատասխան և ՀՀ կառավարության սահմանած ձևաչափի հիման վրա յուրաքանչյուր տարվա համար բնապահպանության և ընդերքի ոլորտների ստուգումների ծրագրի/պլանի կազմմանը՝ ելնելով սահմանված ռիսկայնության չափանիշներով դասակարգված տնտեսավորողների բազայից, 8. մասնակցում է օրենքին համապատասխան, ՀՀ կառավարության սահմանած ձևաչափով նախորդ տարվա ընթացքում անցկացված ստուգումների վերաբերյալ հաշվետվության կազմման և ամփոփման աշխատանքներին` Տեսչական մարմնի պաշտոնական կայքում տեղադրելու համար:   **Իրավունքները՝**   * հավաքագրել Տեսչական մարմնի կառուցվածքային և տարածքային ստորաբաժանումներից ստացված տեղեկատվությունը՝ Բաժնի աշխատանքների իրականացման համար, * մասնակցել Տեսչական մարմնի կողմից իրականացվող միջոցառումներին՝ դասընթացներին, քննարկումներին:   **Պարտականությունները՝**   * կազմել բնապահպանության և ընդերքի ոլորտներում գործող տնտեսավարող սուբյեկտների տվյալների բազա, * մասնակցել Տեսչական մարմնի վերահսկողության ոլորտներում գործող տնտեսավարող սուբյեկտների ռիսկի գնահատմանը, * ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը, օրենսդրության խախտումների, հակասությունների և բացերի հայտնաբերման դեպքում ներկայացնել դրանց վերացման, օրենսդրության կատարելագործման վերաբերյալ առաջարկություններ, * հավաքագրել տեղեկատվություն յուրաքանչյուր տարվա համար բնապահպանության և ընդերքի ոլորտների ստուգումների ծրագրի/պլանի կազմման աշխատանքների համար, * հավաքագրել տեղեկատվություն նախորդ տարվա ընթացքում անցկացված ստուգումների վերաբերյալ հաշվետվության կազմման աշխատանքների համար: |
| **3․Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն:  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ:  **3.3. Աշխատանքային ստաժ, աշխատանքի բնագավառում փորձը**  Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ բնապահպանության կամ ընդերքի բնագավառում` մեկ տարվա աշխատանքային ստաժ:  **3.4. Անհրաժեշտ կոմպետենցիաներ**  **Ընդհանրական կոմպետենցիաներ**   1. Խնդրի լուծում 2. Հաշվետվությունների մշակում 3. Տեղեկատվության հավաքագրում, վերլուծություն 4. Բարեվարքություն   **Ընտրանքային կոմպետենցիաներ**   1. Ժամանակի կառավարում 2. Փաստաթղթերի նախապատրաստում 3. Ելույթների նախապատրաստում և կազմակերպում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների վերջնարդյունքի ապահովման մասնակցության և միջանկյալ արդյունքի ստեղծման և ապահովման և մասնագիտական օժանդակության համար:  **4.2. Որոշումներ կայացնելու լիազորությունները**  Կայացնում է որոշումներ կառուցվածքային ստորաբաժանման աշխատանքների վերջնարդյունքի ապահովման մասնակցության և միջանկյալ արդյունքի ստեղծման և ապահովման և մասնագիտական օժանդակության շրջանակներում:  **4.3. Գործունեության ազդեցությունը**  Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:  **4.4. Շփումները և ներկայացուցչությունը**  Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրների լուծման մասով տալիս է մասնագիտական առաջարկություն և մասնակցում է կառուցվածքային ստորաբաժանման առջև դրված խնդիրների լուծմանը: |